164 F. A. G. Miovrr, 
Granula illa, lente simplici conspecta, hemisphaerica, brunnea 
[uscave, papillosa adparent. Maiori augmento (circiter 150—200 vi- 
ces) vera eorum indoles declaratur. PF'ungilli elegantes in conspectum 
veniunt, foliorum Orthotrichi apices aut partem anticam nervi medii, 
in folii parte superiore, inhabitantes, e cylindris subclavatis radiantibus 
hemisphaerae in formam conflatis, compositi, fusci, cylindrorum api- 
cibus subdiaphanis. n diversis foliis varii evolutionis gradus inve- 
niuntur; iuniorum cylindri breviores sunt, obtusiores, membrana 
extima aperte e cellulis conflata; imo in quibusdam foliis solummodo 
nervi medii vel in apice vel in parte superiore tumescentia brunnea 
cernitur, mox laevis mox papillosa. Cf. F'ig. b. et in Fig. d. iuniori cy- 
lindri partem supremam, maxime auctam. 
Maximo denique ope lentis simplicis augmento (400—500 in 
diametro) intima structura detegitur. — Corpora illa cylindrica subcla- 
vata e membrana extima diaphana fusca constant, quae in adultis sim- 
plex videtur, in iunioribus autem e cellulis quadratis (cf. Fig. d.) com- 
ponitur. Intus septa, plerumque quinque, in sex articulos internam 
cavitatem dividunt. Haec septa e duplici membrana formari videntur. 
In singulo inter dua septa cavo duae cellulae diaphanae adesse mihi 
visum, si in re tam subtili in errorem non inciderim *). Hae enim 
cellulae totum cavum implent et forte cum septis cohaerent; saepius 
plicis corrugatarum vera structura aegre perspicitur; iis enim plicis 
seductus, plures minores cellulas adesse crederes, plicas cellularum parie- 
tes habens. Cellulae autem istae omnino vacuae sunt. Cf. Fig. e. et f. 
Cylindrica haec corpora e communi basi radiatim progrediuntur, 
ita ut omnes corpus hemisphaericum constituant, nudo oculo papillo- 
sum se exhibens. In figura e. maior cylindrorum pars remota est, ut 
reliqui rectius cernantur. 
*) Cellulas has autem e disruptis ant dissectis cylindris liberas separare minime contingit. 
